Rossiya prezidenti Vladimir Putin Moskvaga tashrif buyurgan Isroil bosh vaziri Binyamin Netanyaxu bilan uchrashdi, deya xabar bermoqda TASS. Netanyaxu Rossiyaga mintaqadagi vaziyatning yomonlashganidan xavotirda ekanligi bois kelganini ma’lum qildi. “Isroil va Rossiyada Yaqin Sharqda barqarorlikning o‘rnatilishi borasida umumiy manfaatlar mavjud. Men xavfsizlik sohasidagi murakkab vaziyat tufayli shu yerdaman, holat esa yana va yana murakkablashadi”, - dedi Isroil bosh vaziri Putin bilan uchrashuvda. Avvalroq Isroil bosh vaziri Binyamin Netanyaxu Moskvaga Vladimir Putin bilan uchrashish uchun Isroil Mudofaa armiyasi (TsAXAL) bosh shtabi rahbari Gadi Ayzenkot va harbiy razvedka (AMAN) komandiri, Isroil Mudofaa armiyasi general-mayori Gertsi Galevi hamrohligida tashrif buyurgani xabar qilingan edi.